CELEX: 62008CN0497
Language: sl
Date: 2008-11-17 00:00:00
Title: Zadeva C-497/08: Predlog za sprejetje predhodne odločbe, ki ga je vložilo Amtsgerichts Charlottenburg (Nemčija) 17. novembra 2008 — Amiraike Berlin GmbH in Aero Campus Cottbus Ltd.

16.5.2009   
            
            
               SL
            
            
               Uradni list Evropske unije
            
            
               C 113/19
            
         Predlog za sprejetje predhodne odločbe, ki ga je vložilo Amtsgerichts Charlottenburg (Nemčija) 17. novembra 2008 — Amiraike Berlin GmbH in Aero Campus Cottbus Ltd.
   (Zadeva C-497/08)
   2009/C 113/38
   Jezik postopka: nemščina
   
      Predložitveno sodišče
   
   Amtsgerichts Charlottenburg
   
      Stranki v postopku v glavni stvari
   
   
      Tožeča stranka: Amiraike Berlin GmbH
   
      Druga stranka: Aero Campus Cottbus Ltd.
   
      Vprašanje za predhodno odločanje
   
   Ali je treba določbe primarnega prava Skupnosti, zlasti člene 10 ES, 43 ES in 48 ES, kot tudi načelo vzajemnega priznavanja vsakokratnih nacionalnih pravnih ureditev držav članic Skupnosti razlagati tako, da ena država članica (prva država članica) z ratifikacijo primarnega prava Skupnosti razglasi, da se z učinkovanjem razlastitvenega ukrepa pravne ureditve druge države članice na svojem ozemlju v načelu strinja vselej, če se je družba zasebnega prava, ki jo je prizadel razlastitveni ukrep, pred tem pri izvajanju svoje svobode ustanavljanja, zagotovljene s pravom Skupnosti, zavestno podvrgla pravu družb druge države članice, ki odreja razlastitev, vendar pa je gospodarsko dejavna v prvi državi članici in tam razpolaga s premoženjem družbe, za katerega velja razlastitveni ukrep?